RO
L 273/22
Jurnalul Oficial al Uniunii Europene
21.10.2022
DECIZIA (UE) 2022/1995 A CONSILIULUI din 17 octombrie 2022 privind numirea a trei reprezentanți ai statelor membre în calitatea de membri și de supleanți ai Consiliului de administrație al Autorității Europene pentru Siguranța Alimentară
CONSILIUL UNIUNII EUROPENE,
având în vedere Tratatul privind funcționarea Uniunii Europene, având în vedere Regulamentul (CE) nr.
178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (1), în special articolul 25 alineatul (1), având în vedere desemnările prezentate Consiliului de Bulgaria, de Cehia și de Irlanda, întrucât: (1)
Este esențial să se asigure independența, înalta calitate științifică, transparența și eficiența Autorității Europene pentru Siguranța Alimentară (EFSA).
De asemenea, este indispensabil să se asigure cooperarea EFSA cu statele membre.
(2)
Articolul 25 alineatul (1) din Regulamentul (CE) nr.
178/2002 prevede ca fiecare stat membru să desemneze câte un membru și un supleant în calitatea de reprezentanți ai săi în Consiliul de administrație al EFSA.
Membrii și supleanții astfel desemnați sunt numiți de Consiliu pentru o perioadă de patru ani, care poate fi reînnoită, și au drept de vot.
(3)
Prin decizia sa din 7 aprilie 2022 (2), Consiliul a numit reprezentanți ai statelor membre în calitatea de membri și supleanți în Consiliul de administrație al EFSA pentru perioada cuprinsă între 1 iulie 2022 și 30 iunie 2026.
(4)
La 1 mai 2022, domnul Georgi GEORGIEV, membru din partea Bulgariei, a decedat.
(5)
Prin scrisoarea din 23 august 2022, doamna Patricia REILLY, supleant din partea Irlandei, și-a prezentat demisia.
(6)
Prin scrisoarea din 15 septembrie 2022, doamna Jitka GÖTZOVÁ, supleant din partea Cehiei, și-a prezentat demisia.
(7)
Prin urmare, ar trebui să fie numiți trei noi reprezentanți pentru perioada rămasă din mandatul predecesorilor lor.
(8)
Reprezentanții care au fost desemnați de Bulgaria, Cehia și Irlanda au o experiență și o calificare relevantă și vastă în domeniul legislației și al politicii privind lanțul alimentar, inclusiv în domeniul evaluării riscurilor, precum și în domeniile managerial, administrativ, financiar și juridic.
Prin urmare, numirea lor asigură, în cadrul Consiliului de administrație al EFSA, cele mai înalte standarde de competență și gama cea mai largă de experiență relevantă disponibilă.
ADOPTĂ PREZENTA DECIZIE:
Articolul 1 Următoarea persoană este numită în calitatea de membru în Consiliul de administrație al Autorității Europene pentru Siguranța Alimentară până la 30 iunie 2026: — domnul Koycho KOEV (Bulgaria).
(1) JO L 31, 1.2.2002, p. 1.
(2) Decizia Consiliului din 7 aprilie 2022 de numire a unor reprezentanți ai statelor membre în calitatea de membri și supleanți în Consiliul de administrație al Autorității Europene pentru Siguranța Alimentară (JO C 159, 12.4.2022, p. 6).